  Майя Бывальцева Удмуртилэн Кун Кенешысьтыз депутатъёс 2016-тӥ арын сессиосын умойгес ужазы. 20-тӥ толсуре журналистъёсын пумиськылыкуз сыӵе чакланъёссэ шараяз улосвыл парламентлэн тӧроез Владимир Невоструев. «Таяз арын депутатъёс умойгес ужазы, азьвыл вис бере кӧняез ке депутатъёс сессиысь кошкылӥзы ке, туннэ сессилэн пумозяз пуко. Мае со возьматэ? Сессиын эскериськись тунсыко ужпумъёс», — пусйиз парламентлэн тӧроез. Солэн верамезъя, калыкен быръемъёс пӧлын сессиез келлясьёс ӧвӧл шуыны луоз. «Тӥ тодӥськоды, милям 12-ез гинэ депутатъёс татын уждун басьтыса ужало. Мукетъёсыз — заводъёслэн, ужъюртъёслэн кивалтӥсьёссы, соос Кун Кенешлэн депутатъёсыз луэм сяна, предприятиосын кивалто. Луылэ ужпӧръя кулэлык. Соку соос куриськон гожто, ми сессиез кельтыны лэзиськомы», — вераз Невоструев. Тегъёс: Политика Ижкар ВладимирНевоструев Удмуртия КунКенеш депутатъёс  